# Koldo Echebarria

Koldo Echebarria (Bilbao, 25 de febrer del 1961) és doctor en Dret i diploma d’Estudis Europeus per la Universitat de Deusto. Del 2018 fins al setembre de 2022 va ser director general d'Esade, substituint en el càrrec Eugènia Bieto.

## Biografia
### Trajectòria professional

Koldo Echebarria ha exercit nombrosos càrrecs rellevants tant en els sectors públic i privat com en l'àmbit acadèmic.
Va iniciar la seva carrera professional en l'Institut Europeu d'Administració Pública a Maastricht, com a professor i investigador, on va adoptar iniciatives de reforma de la gestió per a la Comissió Europea. D'allí es va passar al sector privat per a dirigir la Divisió de Sector Públic d'Andersen Consulting a Espanya. El 1992, va tornar al món acadèmic com a professor titular de ESADE Business School, on va cofundar l'actual Centre de Governança Pública. Durant els 8 anys en què es va dedicar a la docència, va establir aliances duradores amb destacades universitats i escoles de negocis europees i nord-americanes.
També va exercir com a professor de la Universitat de Georgetown, el Col·legi d’Europa (Bruges) i la Universitat de Xile.
El 2000 es va incorporar al Banc Interamericà de Desenvolupament (BID), (Washington DC), institució que finança projectes de desenvolupament a l'Amèrica Llatina i el Carib. Durant els 18 anys que va col·laborar amb el BID va ser gerent general i cap d’efectivitat en el desenvolupament (2007-2013). També va ser el representant del banc de Xile en dos períodes: de 2005 a 2007 i de 2013 a 2016. El 2016 va ser anomenat representant a Haití, encarregant-se dels programes per a la recuperació del país després del terratrèmol de l’any 2010.
El 2018 va ser nomenat director general de ESADE, càrrec que exerceix en l’actualitat.

### ESADE Business & Law School

Koldo Echebarria ha desenvolupat el seu treball en els camps de la gestió empresarial i la gestió pública. Abans de convertir-se en director general d’Esade, ja estava vinculat a la institució com a professor visitant. Una de les mesures més destacades des de la seva incorporació va ser l'impuls del talent de la institució, amb la concessió de 300 beques a alumnes de tot Espanya i ha contribuït a consolidar l'experiència educativa innovadora d’Esade amb projectes com el Minerva Project entorn a la transformació empresarial.

## Publicacions

Echebarria és col·laborador habitual en mitjans de comunicació com Forbes, El País, La Vanguardia o Expansión. A més, és autor de diversos llibres:
* Jarquín, E. & Echebarría Ariznabarreta, K. (2007). The Role of the state and politics in Latin American development (1950-2005) . In Payne, M., Zovatto, D. & Mateo Díaz, M. (Coords.), Democracies in development: Politics and reform in Latin America, pp. 1-14. Banco Interamericano de Desarrollo (BID). Publicat l'1 de juny, 2007.
* Stein, E., Tommasi, M., Echebarría Ariznabarreta, K., Lora, E. & Payne, M. (Coords.), (2006). The Politics of policies: Economic and social progress in Latin America: 2006 report. Banco Interamericano de Desarrollo (BID). Publicat al gener, 2006.
* Spink, P., Longo Martínez, F., Echebarría Ariznabarreta, K. & Stark, C. (2001). Nueva gestión pública y regulación en América Latina: balances y desafíos. Centro Latinoamericano de Administración para el Desarrollo (CLAD). Publicat el 2001.
* Echebarría Ariznabarreta, K. & Losada Marrodán, C. (1993). Institucions i mètodes per millorar el funcionament de l'administració pública: Anàlisi comparada de les estratègies de modernització administrativa als Estats Units, França, el Regne Unit i Suècia. Generalitat de Catalunya. Comitè Assessor per a l'Estudi de l'Organització de l'Administració. Publicat el 1993.

## Referències

* ↑ Press, Europa. «Koldo Echebarría substituirà Eugenia Bieto com a director general d'Esade», 07-06-2018. [Consulta: 21 juliol 2021].
* ↑ Martín, Albert. «Koldo Echebarría serà el nou director general d'Esade», 07-06-2018. [Consulta: 21 juliol 2021].
* 1 2 «Democracies in Development: Politics and Reform in Latin America | IDEA». Arxivat de l'original el 2021-10-05. [Consulta: 5 octubre 2021].
* 1 2 «The Politics of Policies: Economic and Social Progress in Latin America: 2006 Report». [Consulta: 5 octubre 2021].
* 1 2 Nueva gestión pública y regulación en América Latina: balances y desafíos. Caracas, Venezuela: Centro Latinoamericano de Administración para el Desarrollo (CLAD), 2001. ISBN 978-980-6125-38-4.
* 1 2 Echebarría, Koldo; Losada, Carlos. Institucions i mètodes per millorar el funcionament de l'administració pública: anàlisi comparada de les estratègies de modernització administrativa als Estats Units, França, el Regne Unit i Suècia (en catalan). Barcelona: Generalitat de Catalunya, Comitè Assessor per a l'Estudi de l'Organització de l'Administració, 1993. ISBN 978-84-393-2308-2.
* 1 2 «Koldo Echebarría será el nuevo director general de Esade» (en castellà), 07-06-2018. [Consulta: 18 maig 2022].
* ↑ «Un directivo del BID se sitúa al frente de Esade» (en castellà), 07-06-2018. [Consulta: 5 octubre 2021].
* ↑ «How IDB's aid effectiveness push affects partners».
* ↑ Martínez, Montse. «Haití no aixeca cap 10 anys després del terratrèmol», 12-01-2020. [Consulta: 5 octubre 2021].
* ↑ «Esade amplia els fons destinats a beques», 01-06-2021. [Consulta: 5 octubre 2021].
* ↑ School, Esade Business & Law. «Leadership That Makes Us Better» (en anglès). [Consulta: 5 octubre 2021].
* ↑ Echebarria, Koldo. «El verdadero desafío de los fondos europeos» (en castellà), 16-01-2021. [Consulta: 5 octubre 2021].
* ↑ «No olvidemos la industria, por Koldo Echebarria» (en castellà), 25-01-2021. [Consulta: 5 octubre 2021].
* ↑ «Trump o el éxito del antilíder» (en castellà), 06-11-2020. [Consulta: 5 octubre 2021].

## Enllaços externs

* ESADE: perfil Koldo Echebarria